**Doing** on Pedro’s Heavy Gentlemenin toinen studioalbumi, joka julkaistiin maaliskuussa 1981. 

Albumi julkaistiin vinyylilevynä ja C-kasettina Kerberos-levymerkillä vuonna 1981 sekä CD-levynä yhdessä yhtyeen debyyttialbumin kanssa vuonna 1992.

Kappaleet
---------

Kaikki kappaleet sovittanut Pedro Hietanen.

|  |  |
| --- | --- |
| A-puoli
1. Doing – 3.24 (alkup. *Drunk*, säv. Jimmy Liggins, suom. san. M. A. Numminen)
2. Huopikkaat-reggae – 3.43 (säv. Grigory Ponomarenko, suom. san. Timo Tyrväinen)
3. What Is It That Tastes Like A Gravy – 3.16 (säv. ja san. Tampa Red)
4. Tango Abessinia – 3.03 (**instrumentaali**, säv. Pedro Hietanen)
5. Iltaisin lasten nukkuessa – 0.22 (säv. M. A. Numminen, san. Anselm Hollo)

 | B-puoli
1. Kleo – 1.53 (alkup. *Cleo*, säv. Emil Baffa ja Les Mate, suom. san. Pedro Hietanen)
2. Cupid's Boogie – 3.38 (säv. Johnny Otis, san. Herman Lubinsky)
3. Ocaso Marino – 3.40 (**instrumentaali**, säv. trad.)
4. Fine Fine Fine – 3.15 (säv. Floyd Soileau, san. Sidney Simien)
5. Nuclear Dustman's Ball – 5.02 (säv. ja san. Jim Pembroke)

 |

Vinyylilevyn takakannessa on M. A. Nummisen kirjoittama teksti:

> »Kunnioitettu olento,
> 
> 
> 
>   
> 
> 
> 
> tahdon kertoa Teille joitakin asioita ennen kuin panette tämän levyn pyörimään soittimellenne, olittepa sitten maalta, kaupungista tai toiselta planeetalta. Otaksun että Teidän, arvoisa kuulija, kokoelmiinne kuuluu jo entuudestaan levytaiteilija Hietasen edellinen teos, *Pedro’s Heavy Gentlemen*. Niinpä tunnette T. Kojon ja J. Pembroken mestarillisen tavan tulkita lauluja; en siis puutu heihin tämän enempää. Tämän novellin laatija laulaa mukana ainoastaan sen vuoksi, että señor Pedro halusi harjoitella pianolla rock-kättään ennen B-puolelle siirytmistä. Tämän levyn muusikot ovat maailmankuuluja Suomessa. Tarkastelkaamme levyn taiteilijoita. Jos hämmästyksenne on yhtä suuri kuin minun kuultuanne Vicky Rostin tulkinnan *Cupid's Boogiesta*, pyörtänette ajatuksenne iskelmälaulajasta: nainenhan laulaa kuin olisi syntynyt Mississippi-joen varrella. Kerätkäämme hänelle matkarahat, jotta hän pääsee tervehtimään äitiään Little Eastheriä. Vastatkaa: onko Markku Johansson paras latinalaistrumpetisti? Kuka ylipäänsä pystyy ylittämään Seppo Rannikon Rock-tenorisaksofonistina? Kenen ulkomaalaislaulajan kannattaisi olla käyttämättä Jukka Orman, Paavo Maijasen ja Hannu Lemolan palveluksia. Huåpickaat? Peps Persson on señor Pedron sydänystävä läntisen naapurimaamme eteläisimmästä maakunnasta. Hänen kotimurteinen laulunsa on saanut arvostelijat polvilleen Ruotsissa, Norjassa, Tanskassa ja Saksan Liittotasavallassa. Hänen voidaan katsoa siis olevan suosittu näissä maissa. Jos Te tahdotte ilmaista hänelle mielipiteenne hänen taiteestaan, voitte kirjoittaa Pelastusarmeijan hotelliin Tukholman Vanhaankaupunkiin. Tämä levy on oleva sadan vuoden kuluttua himoittua huutokauppatavaraa. Sillä tällä levyllä Pedro Hietanen esiintyy ensi kerran soololaulajana. Kun hänestä tulee miljoonien rakastama sänkykamariääninen samettikurkku ja kun *Doing* - ja *Kleo*-laulusta on tehty niin sinfonia- kuin diskoversioita, silloin nämä alkuperäiset tulkinnat maksavat kultaa ja timantteja. Myydessänne tämän levyn antikvariaattiin vuonna 2081 saatte omakotitalon hinnan.»   
> (M. A. Numminen)
> 
>

Kokoonpano
----------

### Solistit

* Pedro Hietanen - kappaleessa 1
* Peps Persson - kappaleessa 2
* Jim Pembroke - kappaleissa 3, 7 ja 10
* M. A. Numminen - kappaleessa 5
* Vicky - kappaleessa 7
* Kojo - kappaleessa 9

### Pedro’s Heavy Gentlemen

* Pedro Hietanen - piano (1, 3-6, 9-10), haitari (2-6, 8-10) ja urut (2)
* Jim Pembroke - taustalaulu (*kuoro*: 8-10)
* Kojo - taustalaulu (*kuoro*: 8-10)
* Pedro’s Heavy Gentlemen - taustalaulu (*kuoro*: 6)
* Pave Maijanen - basso ja taustalaulu (*kuoro*: 6 ,8-10)
* Jukka Orma - kitara
* Olli Haavisto - steel-kitara (2)
* Seppo Rannikko - tenori-, (1, 6, 8-9), altto- (2, 9) ja baritonisaksofonit (7)
* Juha Metsäpelto - oboe (4, 6)
* Markku Johansson - trumpetti (1, 8)
* Tuuba-Jussi - tuuba (3, 10)
* Hannu Lemola - rummut
* Jukka Wasama - lyömäsoittimet (2, 4, 8)

### Tuotanto

* Ian Churches - äänitys ja miksaus
* Markus Heikkerö - kannen suunnittelu, kuvitus ja etukannen kollaasi
* Hannu Bask - valokuva (Studico)
* Pedro Hietanen - tuottaja

Lähteet
-------

1. ↑  Pedro's Heavy Gentlemen - Doing *open.spotify.com*. Viitattu 4.9.2023.
2. ↑  Suomen Listalevyt: PAU-PED *Suomen Listalevyt*. Viitattu 4.9.2023.
3. 1 2 3 4 5  Pedro's Heavy Gentlemen - Doing (1981, Vinyl) *Discogs*. Viitattu 15.6.2023.